**T A Q R I Z**

80-umumiy o’rta ta’lim maktabining tarix fani o’qituvchisi Yorbozorova Zamiraning 6-sinflar uchun tuzgan “Kushon podsholigi” mavzusidagi dars ishlanmasi DTS talablari asosida ya’ni internetdan olingan turli manbalardan, qiziqarli ma’lumotlar bilan boyitilgan bo’lib fan o’qituvchisi dars ishlanmasini tuzishda ilmiy yondoshgan.

Dars jarayonida AKT vositalaridan, elektron darslikdan, “Oltin baliqcha”, “Tushunchalar tahlili”, “Raqamlar tilga kirganda”, “Kimning fikri”, “Hikmatli so’zlar”, “Keling tanishaylik”, “Tarixiy alifbo”, “Guruhlarda ishlash” metodlaridan foydalanildi.

Dars ishlanmasi 6-sinf o’quvchilarining Kushon podsholigi davrdagi fan va madaniyat, din va siyosati haqidagi bilim, ko’nikma va malakalarini shakllantirishida muhim ahamiyat kasb etadi.

**O’TIBDO’: N. Xalilova**

**6-sinf Qadimgi Dunyo Tarixi**

**Darsning mavzusi**: Kushon podsholigi

**Darsning maqsadi:**

**Ta’limiy maqsad** : O’quvchilar ushbu darsda Vatanimiz hududida tashkil topgan Kushon davlati va uning madaniy rivojlanishi haqidagi bilimlarga ega bo’ladilar.

**Tarbiyaviy maqsad:** O’zbekiston hududidagi qadimgi davlatlar tarixi, madaniyati bilan tanishgan o’quvchilarda faxrlanish hissi paydo bo’ladi.

**Rivojlantiruvchi maqsad:** O’quvchilarning tarix faniga bo’lgan qiziqishi ortadi. O’zbekiston deb atalgan davlatimizning nomi ming-ming yillar davomida tarixda qolishi uchun fuqarolar mehnatkash, ilm-fan sirlarini bilishga intiluvchan bo’lishi lozimligini anglab yetadi.

**Kutilayotgan natija:** O’quvchilar O’zbekiston davlati qadim buyuk tarixga ega ekanligini, ota-bobolari yuksak madaniyatga ega bo’lganligini tushunib yetadilar. Shuningdek yangi bilimlarga ega bo’ladilar, mustaqil fikrlashni o’rganadilar.

**Darsning turi:** Noan’anaviy, yangi pedtexnologiyalar asosida.

**Darsning metodi:** “Oltin baliqcha”, Tushunchalar tahlili, Raqamlar tilga kirganda,Kimning fikri,Hikmatli so’zlar, Keling tanishaylik, Tarixiy alifbo, guruhlarda ishlash.

**Darsning jihozi:** Darslik, Dunyoning siyosiy xaretasi, doska , savollar yozilgan kartochkalar.

**Texnik vositalar:** Kompyuter, Proektor, slayd.

**Darsning bosqichlari:**

|  |  |  |
| --- | --- | --- |
| **T/R** | **MAZMUNI** | **VAQTI** |
| **1** | **Tashkiliy qism** | **3** |
| **2** | **O’tilgan mavzuni mustahkamlash**  **“Oltin baliqcha”** | **6** |
| **3** | **O’tilgan mavzular bo’yicha:**  **Tushunchalar tahlili** | **4** |
| **4** | **Raqamlar tilga kirganda…** | **4** |
| **5** | **Kimning fikri** | **4** |
| **5** | **Yangi mavzuni bayoni:**  **Kompyuter Proektor yordamida**  **Keling tanishaylik** | **13** |
| **4** | **Yangi mavzuni mustahkamlash:**  **Piramida** | **5** |
| **5** | **Tarixiy alifbo** | **3** |
| **6** | **O’quvchilarni baholash** | **2** |
| **7** | **Uyga vazifa** | **1** |

**Darsningborishi:**

**I.Tashkiliyqism**

1. Salomlashish (Ingliz tilida)
2. Davomatni aniqlash (Ingliz tilida)
3. O’quvchilarni darsga tayyorligini oshirish.
4. Kun yangiliklaridan eshitish.
5. Guruhlarga ajratish.

**1- Guruh:** Arxeologlar guruhi

**2-Guruh :** Antropologlar guruh

**Dars shiori:** Insondan yuqorti turarkan olam,

Uni o’rganmoqqa muhtojdir odam.

(*Mirzo U’lugbek*)

**II .O’tilgan mavzuni mustahkamlash:**

**“Oltin baliqcha”** savollari.

*1.Qadim Xorazm davlati qochondan qachongacha mavjud bo’lgan?*

*2.O’rta Osiyodagi eng qadimgi yozuv qaysi hududdan topilgan?*

*3.Qang’ davlati qachondan qachongacha mavjud bo’lgan?*

*4.Qang’ davlatiga kimlar asos solgan?*

*5.Qang’yuy, Qandez, Bityan nomlari qaysi davlatga tegishli?*

*6.Dovon davlati hozirgi qaysi davlat hududiga to’g’ri keladi?*

*7.Dovon davlati nimasi bilan mashhur bo’lgan?*

*8.Xitoy solnomalarida qaysi shahar Dovondagiga o’xshashdir deb yozilgan?*

*9.Xorazm hududidagi eng qadimgi shahar xarobalari bu…*

*10.Farg’ona Xitoy manbalarida nima deb atalgan ? Boshqa manbalarda esa nima deyilgan?*

*11.O’rta Osiyo jangchilari nima bilan qurollangan?*

*12.Dovon davlatiga qancha shahar mavjud bo’lgan?*

|  |  |
| --- | --- |
| **Tushunchalar** | **Tahlili** |
| Zikkuratlar | **……………………………………………** |
| Sakofag | **…………………………………………….** |
| Bobil | **……………………………………………..** |
| **Misr** | **……………………………………………..** |
| Mesopotamiya | **……………………………………………..** |
| **Iyerogliflar** | **……………………………………………..** |
| Nineviya | **………………………………………………** |
| Chandallar | **……………………………………………..** |
| Paleolit | **……………………………………………..** |
| **Mezolit** | **…………………………………………….** |
| **Neolit** | **…………………………………………….** |
| **Eneolit** | **…………………………………………….** |

O’tilgan mavzular bo’yicha **Raqamlar tilga kirganda**

**1.Mil av 3000-yilda…..**

**2.Mil av 2600-yilda….**

**3.Mil av 590-yilda….**

**4.Mil av 539-yilda….**

**5.Mil av 525-yilda….**

**6.Mil av 522-yilda….**

**7.1822-yilda………….**

**8.1938-yilda….........**

**Kimning fikri o’yini:**

**Kimning fikri:** Yer yuzidagi hamma narsa olovdan kelib chiqqan.

**Kimning fikri:** Bizning qurshab turgan hamma narsa ko’zga ko’rinmaydigan mayda-mayda zarralar \_\_\_ atomlardan tashkil topgan.

**Kimning fikri:** “Bir daryoga ikki marta tushish mumkin emas”, “Hamma narsa oqadi, hamma narsa o’zgaruvchandir”.

**Kimning fikri:** “Insonga hech qanday ehtiyojlar bo’lmasligi shart”

**Kimning fikri:** “Menga tayanch nuqtasini topib bering, Yerning o’z o’qidan chiqarib yuboraman!”

**Kimning fikri:** “Bularsiz ham kun kechirish mumkin bo’lgan shuncha narsalar borligi ham qandoq yaxshi!”

**III.Yangi mavzu bayoni:**

**“Keling tanishaylik”**

Reja

1. Kushon davlatining tashkil topishi.

2. Xo’jalikning rivojlanishi.

3. Kushon davlati yozuvi.

4. Diniy etiqod.

5. Me’morchilik va san’at.

**Miloddan avvalgi 140—130-yillar** oralg'ida ko‘chmanchi *yuechji* qabilalari Yunon-Baqtriya davlatini bosib oladilar. Yuechjilar Baqtriya yerlariga kelib o'rnashadilar va milodiy I asrda *Guyshuan* (Kushon) xonadonining boshligi barcha yuechji mulklarini o‘z hokimiyati ostida birlashtirib, Kushon davlatiga asos soladi.

Birlashgan yuechji mulklarining birinchi hukmdori *Kudzula Kadfiz* bo’lgan.

Kudzula Kadfiz hukmronligi davrida Afg‘oniston va Kashmir Kushon davlatiga qo'shib olingan.

Uning vorisi *Vima Kadfiz* hukmronligi davrida Kushon davlati hududi yanada kengaydi. Podsho *Kanishka* hukmronligi zamonida poytaxt Baqtriyadan Peshovar (hozigi Afganistan)ga ko‘chiriladi, Kushon davlati esa ulkan imperiyaga aylanadi. Uning hududiga Hindiston, Xo‘tandan, Afg'oniston va O'zbekistonning janubigacha bo'lgan yerlar kirgan. Rim, Parfiya, Xitoy davlatlari qatorida Kushon davlati ham ulkan imperiyalardan biriga aylangan. Milodiy III asrda to'xtovsiz urushlar oqibatida Kushon davlati inqirozga yuz tutdiva parchalanib ketdi.

Vima Kadfiz hukmronligi davridan Kushon podsholigida hukmdor nomi ko'rsatilgan tanga zarb qilish boshlandi. Hukmdor pul islohoti o'tkazadi, zarb qilingan tangalar qadri ortadi. Tangalar oltin, kumush va misdan zarb qilingan.

Milodiy I- II asrlarda *Kanishka* hukmronligi davrida (milodiy 78-123- yillar) Kushon podsholigi o'z taraqqiyotining cho'qqisiga erishadi. Yangi-yangi shaharlar bunyod etildi, Hindiston, Xitoy va Rim imperiyasi bilan savdo va elchilik munosabatlari yo‘lga qo’yildi. Hunarmandchilik ham yuksak darajada taraqqiy etgan. Kushon davlati yodgorliklari bo'lmish *Xolchayon,* *Dalvarzintepa*, *Ayritom, Zartepa, Qoratepa* va boshqalarni o'rganish jarayonida aniqlangan topilmalar ham buni tasdiqlaydi.Kushon davlati iqtisodiyotining asosini sug'orma dehqonchilik, savdo-sotiq va hunarmandchilik tashkil qilgan.

Kushon davlati davrida suv tegirmoni, *chig‘ir* turlaridan keng foydalanildi, yerga ishlov berish qurollari takomillashtirildi.

Kushon davlatida yashagan xalqlarning o‘zaro madaniy va savdo-sotiq aloqalari tufayli O'rta Osiyoda qadimgi oromiy yozuvi keng tarqaladi. Bu yozuv G'arbiy Osiyoda paydo bo'lib, alifboga asoslangani tufayli o'zlashtirish ancha oson bo'lgan.

Qadimgi Termiz yodgorliklarini o‘rganish natijasida oromiy yozuvi asosidagi kushon-baqtriya alifbosidagi yozuv namunalari topilgan.

Kushon mamlakatida yana bir xil yozuv – kushon shaklli yozuvi mavjud bo'lgan, bunda harflar burchakli, to'rtburchak va aylana shaklida bo'lgan. Kushon podsholigida yozuv qadimdan mavjudligini *Surxko‘tal* (Afg'onistondagi Qunduz shahri yaqinida) yodgorligidan topilgan yunon alifbosidagi kushon bitiklari ham tasdiqlaydi.

Amudaryoning quyi oqimida, Zarafshon va Qashqadaryo vohalarida oromiy alifbosi asosidagi xorazmiy va so'g'diy yozuvlar ham keng tarqalgan edi.

Yozuvning turli ko'rinishlariga oid topilmalar Kushon podsholigining jahondagi ko'plab davlatlar bilan keng ko'lamdagi aloqalaridan guvohlik beradi.

Kushon davlati tashkil topayotganda Baqtriya, So'g'diyonaning asosiy aholisi zardushtiylik dinida edi. Kanishka hukmronligi davrida Hindistonning bir qismi qo'shib olinib, yaqindan aloqalar o'rnatilgach,Kushon davlati hududiga kirib kela boshlagan buddaviylik dini zardushtiylik bilan birga milodiy VIII asrgacha O'rta Osiyoda mavjud bo’ldi.

Eski Termiz, Ayritom va Dalvarzintepada muhtasham buddaviylik ibodatxonalari bo'lgan. Aynan shu yerdan buddaviylik O'rta Osiyo bo'ylab tarqala boshladi.

Kushonlar davrida hozirgi O'zbekiston hududida binokorlik va me’morchilik yuksak darajada taraqqiy etgan. Dalvarzintepa va Eski Termiz singari shaharlar xom g'ishtdan qurilgan mustahkam istehkom devorlari bilan o'ralgan edi. Mudofaa devorlari ortida esa hukmdor qarorgohi joylashgan. Shaharlarning o'zi hunarmandlar mahallalariga va turar joy mavzelariga ajratilgan.

Asosiy e’tibor saroylar va ibodatxonalar qurilishiga qaratilgan. Xolchayondagi (Surxon vohasi) Kushon hukmdorlari saroyi, Eski Termiz (Qoratepa, Fayoztepa) va Dalvarzintepadagi buddaviylik ibodatxonalarida o‘sha davr devoriy tasvirlari va haykaltaroshlikning yuksak san’atkorona namunalari saqlanib qolingan.Shahzodalar, saroy a’yonlari, jangchilar tasviri, Budda haykali va Ayritomda topilgan do'mbrachi hamda ud cholg'u asbobini chalayotgan musiqachilar tasvirlari shular

jumlasidandir.

Temir va suyak kandakorligi ham yuqori darajaga erishgan. Dalvarzintepadan fil suyagidan yasalgan shaxmat donalari topilgan. Kushon san’atida mahalliy an’analar, Qadimgi Sharq va Qadimgi Yunoniston ellinistik san’ati uslublari muvofiqlashgan.

**IV.Yangi mavzuni mustahkamlash:**

**Piramida**

**Piramida savollari:**

1.Kushon davlatiga qaysi qabila asos slogan?

2.Kushon podsholigining birinchi hukmdori kim?

3.Qaysi hukmdor davrida Kushon davlati o’z taraqqiyotining cho’qqisiga erishadi?

4.Kushon davlatida qaysi hukmdor davrida o’z nomi ko’rsatilgan tangalar zarb etilgan?

5.Kushon davlatida qanday yozuvlardan foydalanilgan?

6.Kushon davlatida qanday diniy e’tiqodlar mavjud bo’lgan?

7.Kushon davlati haqidagi ma’lumotlarni biz qaysi shahar xarobalarini o’rganish orqali bilib olganmiz?

8.Kushon podsholigi qachondan qachongacha mavjud bo’lgan?

**Tarixiy alifbo**

|  |  |  |  |  |  |  |  |
| --- | --- | --- | --- | --- | --- | --- | --- |
| **K** | **u** | **R** | **u** | **sh** | **k** | **a** | **T** |
| **U** | **r** | **A** | **r** | **t** | **u** |
| **Sh** | **u** | **M** | **e** | **r** |
| **O** | **s** | **S** | **u** | **r** | **i** | **y** | **A** |
| **N** | **i** | **N** | **e** | **v** | **i** | **y** | **A** |

**Hikmatli so’zlar:**

“Bilmaganni so’rab o’rgangan olim, orlanib so’ramagan o’ziga zolim”.

“Oz-oz o’rganib dono bo’lur , qatra-qatra yig’ilib daryo bo’lur”.

“Ishga yarab qolsa ilming bir muddat,Yana oshirmoqqa aylagil shiddat”.

“Sizdan boshlanadi asli taffakkur, ustoz muallimlar sizga tashakkur”.

**V. O’quvchilarni baholash:** “Eng bilimdon guruh”, “Harakatchan guruh”.

**VI.Uyga vazifa:** 138-141- betlarni o’qib, berilgan savollarga javob yozib kelish.